Diari Oficial de la Generalitat Valenciana


Sumari del DOGV 6074, del 07-08-2009 (2009/8954)

Notificació a Marplus SA. Expedient número VIVI/049808/124.
-----------------------------------------------------------

### Dades del document

Número de DOGV
:   6074

Data del DOGV
:   07-08-2009

Secció del DOGV
:   V. ANUNCIS - C) ALTRES ASSUMPTES

Número del document
:   2009/8954


Data del document
:   21-04-2009

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Edicte

Notificació a Marplus SA. Expedient número VIVI/049808/124. [2009/8954]  
De conformitat amb el que estableix l'article 59.4 de la Llei 30/1992, de 26 de novembre, de règim jurídic de les administracions públiques i de procediment administratiu comú, es notifica l'acord d'iniciació a Marplus SA, amb expedient VIVI/049808/124.  
Vistes les actuacions prèvies practicades d'acord amb el que disposa l'art. 12 del Reial decret 1398/1993, de 4 d'agost, Reglament del procediment per a l'exercici de la potestat sancionadora, per raó de la denúncia formulada per Óscar Peinado Hernández relativa als habitatges sitis a Paterna, el Puig, núm. 2, esc 2, porta 2, i pel fet que se'n dedueixen possibles infraccions al règim legal d'habitatges de protecció pública, construïts a l'empara de l'expedient de construcció 46-1G-28/2005, per raó del que disposa l'art. 13 de l'esmentat reglament, aquest Servei Territorial, fent ús de les competències que li confereix el Decret 131/2007, de 27 de juliol, del Consell de la Generalitat, pel qual s'aprova el Reglament orgànic i funcional de la Conselleria de Medi Ambient, Aigua, Urbanisme i Habitatge, en relació amb l'Ordre de 15 de febrer de 2007, de la Conselleria de Territori i Habitatge, i en relació amb el que disposen els articles 62 i 79 de la Llei 8/2004, de 20 d'octubre i l'article 10 del Reial decret 1398/1993, de 4 d'agost, acorda la iniciació de procediment sancionador contra Rover Alcisa SA i Marplus SA i designa, respectivament, instructor i secretària José Víctor Collado Fernández i Isabel Sánchez Bodoque, els quals poden ser objecte de recusació d'acord amb el que disposa l'article 29 de la Llei 30/1992, de 26 de novembre.  
Acord d'iniciació  
Es formula acord d'iniciació del procediment sancionador de referència contra Rover Alcisa SA i Marplus SA; Rover Alcisa SA com a promotor i constructor, i Marplus SA com a promotor de l'habitatge siti a Paterna, el Puig núm. 2, esc 2, porta 2, i acollit a l'expedient de construcció 46-1G-28/2005, en haver infringit la Llei 8/2004, de 20 d'octubre, d'habitatge de la Comunitat Valenciana per la possible comissió d'una falta molt greu tipificada com a tal en l'article 69.12 d'aquesta llei, per la qual us pot correspondre una sanció de 3.000 a 30.000 euros, en haver construït amb les deficiències següents:  
- No es veuen adequadament els canals de televisió, especialment els corresponent als canals 2 i 5 en analògic.  
- Diferents clevills i escrostonaments de monocapa al costat de la porta d'accés al complex, al cantó entre l'escala 2 i 3, al costat de l'escala 2, a la part inferior, i al cantó de la porta 5 de l'escala 1.  
- Clevill longitudinal de la tanca en l'accés a la mitgera esquerra.  
- Caiguda de la tanca perimetral del bloc de 20 cm en el tram lateral de la dreta i continuació d'aquesta en angle recte. S'observa discontinuïtat en el cèrcol superior, hi ha peces buides i amb altures de mur a zones de més de 1,60 cm.  
- Taques d'entrada d'aigua en el parament d'escala 1, el que suporta el finestral, en diferents plantes, encara que no s'hi observa humitat en la visita, aquesta no és descartable en la part inferior del finestral, també a l'escala 2, a les plantes 6ª a 8ª.  
- Caiguda del vidre del gravent, primera planta de l'escala 2.  
- Humitats en soterrani en diferents punts en junta de dilatació davant de les places núm. 22, 21, 18 i 19. Igual que ocorre a les 6, 7, 10 i 11, al costat dels albellons de les places 1 i 34 i a les places 5 i 3.  
- Escala 3, porta 2, fulla de la porta d'entrada desquadrada i tapajuntes exterior solt.  
- Punts de llum de les escales 2 i 3 a l'eixida al soterrani 1 i 2 que coincideixen amb l'accés a la cambra del grup de pressió no funcionen.  
- Peces de fusta soltes al vestíbul núm. 1.  
Les esmentades deficiències han de ser corregides mitjançant la realització de les obres que a continuació es detallen, excepte proposta alternativa motivada i prèviament acceptada per la Inspecció Tècnica d'aquest Servei Territorial, en el termini de quinze dies.  
- Adequació de l'antena per a poder veure adequadament en analògic els canals de televisió, especialment, els corresponents al 2 i al 5.  
- Reparació de diferents clevills i escrostonaments de monocapa, a la dreta de la porta d'accés al complex, al cantó de l'edifici, entre les escales 2 i 3, a la part inferior al costat de l'escala 2 i el cantó de la porta 5 de l'escala 1, en façana, mitjançant sanejament i reparació amb nova aplicació de monocapa a les zones assenyalades, fins i tot ampliació d'aquestes zones per a aconseguir talls rectes i que s'ajusten als cantons o les arestes pròximes, en tant que siga possible.  
- Reparació del clevill longitudinal de la tanca a la zona d'accés a la mitgera esquerra, mitjançant nova col·locació de peces centrals del clavill que estigueren mogudes i emplenament de les extremes, amb acabament de la zona reparada.  
- Nova col·locació de la tanca caiguda perimetral de bloc de 20 cm en el tram lateral en el tram lateral de la dreta i continuació d'aquest en angle recte. S'observa discontinuïtat en el cercle superior, hi ha peces buides, i amb altures de mur a zones de més de 1,60 m, com també els plafons metàl·lics de la tanca, fins i tot reposició del cercle horitzontal superior de forma contínua i establir farciments d'orificis verticals cada 4 o 5 blocs, amb lletada de formigó i disposició vertical dels diàmetres del 10 per a formar un conjunt més monolític.  
- Acabat de pintura de paraments tacats d'escala 1, el que suporta el finestral, en diferents plantes, (encara que no s'observa humitat a la visita) també en escala 2 en plantes 6ª a 8ª, com també revisió de la part inferior de la finestra en cada planta fins evitar qualsevol filtració.  
- Reposició del vidre de la primera planta d'escala 2, assegurant la fixació.  
- Reparació de les filtracions i les humitats al soterrani en diferents punts de la junta de dilatació, enfront de les places 22, 21, 18 i 19, igual que ocorre a les places 6, 7, 10 i 11, al costat dels albellons de les places 1 i 34 i a les places 5 i 3, mitjançant segellaments i teles asfàltiques suficients fins a eradicar totes les filtracions.  
- Escala 3, porta 2, fulla de la porta d'entrada desquadrada i tapajuntes exterior solt.  
- Reparació de punts de llum de les escales 2 i 3 a l'eixida a soterrani 1 i 2 que coincideixen amb l'accés a la cambra del grup de pressió no funcionen, verificant que la falta de funcionament no es deu a la pereta.   
- Nova fixació de peces de fusta soltes al vestíbul 1.  
El cap del Servei Territorial d'Habitatge i Projectes Urbans de València és competent per a la resolució d'aquest expedient sancionador,, fent ús de les competències que li confereix el Decret 131/2007, de 27 de juliol, del Consell de la Generalitat, pel qual s'aprova el Reglament orgànic i funcional de la Conselleria de Medi Ambient, Aigua, Urbanisme i Habitatge, en relació amb l'Ordre de 15 de febrer de 2007.  
A l'efecte previst en l'article 13.1.d), del Reial decret 1398/1993, de 4 d'agost, s'indica al presumpte infractor la possibilitat de reconéixer voluntàriament la seua responsabilitat, amb l'efecte previst en l'article 8 del reglament esmentat.  
Per tot el que s'ha exposat, escau comunicar aquest acord d'iniciació a l'instructor, amb trasllat de les actuacions, i la notificació als interessats.   
València, 21 d'abril 2009.- El cap del Servei Territorial: José Manuel Vacas Tatay.  
Per ordre de l'òrgan competent se us notifica aquest acord d'iniciació pels fets que s'imputen a Rover Alcisa SA i Marplus SA, i es concedeix als interessats un termini de quinze dies a partir de l'endemà de la notificació per a contestar-lo i, si és el cas, sol·licitar la pràctica de proves, de conformitat amb el que estableix l'art. 16 del Reglament de procediment sancionador.  
València, 21 d'abril 2009.- La secretària d'actuacions: Isabel Sánchez Bodoque.